# Atelopus carrikeri

Atelopus carrikeri és una espècie d'amfibi pertanyent a la família dels bufònids, de la qual no es tenia constància des del 1994 i que fou redescoberta a principis del febrer del 2008.

## Descripció

És diürna (igual que altres espècies d'Atelopus), amb el cos robust i les extremitats relativament curtes. Cap igual d'ample com de llarg. Espai interorbitari igual a l'amplada de la parpella superior. Musell sobresortint. Llengua el·líptica. L'abast de les berrugues és variable (poden formar petites àrees entre l'ull i l'extremitat més propera o es poden estendre fins als flancs i la zona del fèmur). Berrugues espinoses als flancs. Timpà no visible. Dits dels peus palmats i els de les mans no palmats. Dits amb els extrems arrodonits. La majoria dels exemplars observats presenten una coloració uniformement negra o negra amb un ventre lleugerament més clar, tot i així se n'ha documentat una població de color vermell. Els capgrossos són inusualment llargs en relació amb altres espècies d'Atelopus (aproximadament, el doble de longitud).

## Reproducció

Diposita els ous en cadenes als rierols i els capgrossos també s'hi desenvolupen.

## Hàbitat i distribució geogràfica

Viu als boscos andins i subandins, les parts inferiors de les zones nevades i els erms situats entre 2.350 i 4.800 m d'altitud de la Sierra Nevada de Santa Marta al departament del Magdalena (Colòmbia). Aquesta espècie es troba associada a les ribes dels petits rierols d'aigües fredes de les terres altes (alguns d'ells provinents del mateix estatge nival).

## Principals amenaces

Tot i que es pot adaptar a una certa modificació del seu hàbitat, les seues principals amenaces són el canvi climàtic, les pràctiques agrícoles (incloent-hi la fumigació dels conreus) i ramaderes, i, sobretot, la quitridiomicosi.

## Observacions

Pertany al grup ignescens d'Atelopus.

## Referències

* ↑ Encyclopedia of Life (anglès)
* ↑ The Taxonomicon (anglès)
* 1 2 3 UICN (anglès)
* ↑ Wildlife Extra (anglès)
* ↑ Dunn, E. R., 1944. Herpetology of the Bogotá area. Revista de la Academia Colombiana de Ciencias Exactas, Físicas y Naturales, 6, 68-81.
* ↑ Ruthven, A. G., 1916. Description of a new species of Atelopus from the Santa Marta Mountains, Colombia. Occasional Papers of the Museum of Zoology, Universitat de Michigan, 28, 1-3. «Enllaç».
* ↑ Rueda, L. A., 2008. Colorful harlequin frog re-discovered in Colombia. Froglog, 86, 1-2.
* ↑ Ruiz-Carranza, P. M., Ardila-Robayo, M. C. i Hernández-Camacho, J. A., 1994. Tres nuevas especies de Atelopus (Amphibia: Bufonidae) de la Sierra Nevada de Santa Marta. Revista de la Academia Colombiana de Ciencias Exactas, Físicas y Naturales, 19: 153-183.
* 1 2 3 4 Stuart, S. N., M. Hoffmann, J. Chanson, N. Cox, R. Berridge, P. Ramani i B. Young, eds., 2008. Threatened Amphibians of the World. Barcelona, Catalunya; International Union for the Conservation of Nature, Gland, Suïssa; Conservation International, Arlington, Virgínia, els Estats Units: Lynx Editions.
* ↑ AmphibiaWeb (anglès)
* ↑ GBIF (anglès)
* ↑ Ruthven, A. G., 1922. The amphibians and reptiles of the Sierra Nevada de Santa Marta, Colombia. Miscellaneous Publications, 8. Museum of Zoology, Universitat de Michigan.
* ↑ Lötters, S., 1996. The Neotropical Toad Genus Atelopus. Checklist - Biology - Distribution. Vences, M. and Glaw, F. Verlags GbR. Colònia, Alemanya.

## Bibliografia

* Frank, N. i E. Ramus, 1995. Complete Guide to Scientific and Common Names of Amphibians and Reptiles of the World. Pottsville, Pennsilvània: N. G. Publishing Inc.
* Kluge, A. G., 1983. Type-specimens of amphibians in the University of Michigan Museum of Zoology. Miscellaneous Publications. Museum of Zoology, Universitat de Michigan, 166: 1-68.
* Lötters, S., 2007. The fate of the Harlequin Toads — help through a synchronous multi-disciplinary approach and the IUCN ‘Amphibian Conservation Action Plan'. Zoosystematics and Evolution, 83(Supplement 1), 69-73.
* Peters, J. A., 1952. Catalogue of the type specimens in the herpetological collections of the University of Michigan Museum of Zoology. Occasional Papers of the Museum of Zoology, Universitat de Michigan, 539: 1–55.
* Renjifo J. M. & C. Renjifo, 2005. Arlequín negra. Atelopus carrikeri. Pp. 57. A: Rueda Almonacid J. V., J. V. Rodríguez Mahecha, E. La Marca, S. Lötters, T. Kahn & A. Angulo, (Eds.). Ranas Arlequines. Conservación Internacional Series libretas de Campo. Conservación Internacional Colombia. Bogotà, Colòmbia.
* Rueda-Almonacid, J. V., 1994. Una nueva especie de Atelopus (A. M. C. Duméril & Bibron, 1841) (Amphibia: Anura: Bufonidae) para la Sierra Nevada de Santa Marta, Colombia. Trianea (Acta Científica y Tecnológica INDERENA): 101-108.

## Enllaços externs

* BioLib (anglès)
* CalPhotos (anglès)
* Amphibian Species of the World: an Online Reference. Version 6.0 American Museum of Natural History, Nova York (anglès)